
5. Syö hyvin

ravintoaine
proteiinit, hiilihydraatit, rasvat,
vitamiinit, kivennäisaineet ja vesi

kylläisyyskeskus
aivojen alue, joka tunnistaa nälän ja sen,
että on syönyt riittävästi

verensokeri
glukoosi-nimisen sokerin määrä veressä

energia
energiaa tarvitaan,
jotta lihakset toimivat,
pysyy lämpimänä
ja aineenvaihdunta toimii

perusaineenvaihdunta
elimistön toiminta,
jota tapahtuu koko ajan,
myös silloin, kun lepää.
Esimerkiksi sydän sykkii,
hengitys kulkee ja rauhaset toimivat.

kilojoule
energian mittayksikkö kansainvälisessä 
SI-järjestelmässä.
1 kilojoule on 1 000 joulea.

energiantarve
ruoan energiamäärä,
jonka ihminen tarvitsee

tunnesyöminen
ihminen syö,
vaikka hänellä ei ole nälkä,
vaan hän on väsynyt, surullinen tai stressaantunut









ruokailutottumukset
ihmisen toistuvat tavat syödä:
mitä syö, miten syö,
kenen kanssa ja mihin aikaan

ruokakulttuuri
eri maiden, kansojen ja ihmisryhmien ruokatavat:
miten ruoka valmistetaan,
mitä syödään ja miten syödään.




6. Ravintoaineet haltuun

ravintoaine
proteiinit, hiilihydraatit, rasvat,
vitamiinit, kivennäisaineet ja vesi

energiaravintoaine
ravintoaine, josta elimistö saa energiaa:
hiilihydraatit, rasvat ja proteiinit

suojaravintoaine
ravintoaineet, joiden avulla kudokset uusiutuvat.
Suojaavat elimistöä erilaisilta sairauksilta.
Suojaravintoaineita ovat vitamiinit, kivennäisaineet,
proteiinit ja välttämättömät rasvahapot.

hiilihydraatti
ravintoaine, josta solut saavat energiaa.
Hiilihydraatteja on esimerkiksi
leivässä, kasviksissa ja sokerissa.

nopeat hiilihydraatit
hiilihydraatit, jotka imeytyvät nopeasti
ja nostavat verensokeria nopeasti.
Nopeita hiilihydraatteja on esimerkiksi sokerissa.

hitaat hiilihydraatit
hiilihydraatit, jotka imeytyvät hitaasti.
Hitaita hiilihydraatteja on 
esimerkiksi vihanneksissa.

ravintokuitu
ruoka-aineen osa, joka ei imeydy.
Kuituja on esimerkiksi leivässä, vihanneksissa,
hedelmissä ja marjoissa.

rasva
ravintoaine, jossa on paljon energiaa.
Rasvaa on esimerkiksi lihassa, juustossa,
kermassa ja öljyssä.








kova rasva
tyydyttynyt rasva.
Kovaa rasvaa on erityisesti
lihassa ja muussa eläinperäisessä ruoassa.

kolesteroli
Elimistö muodostaa kolesterolia ruoasta, 
jossa on eläinperäistä rasvaa.
Liika kolesteroli haittaa verisuonia.
Kolesterolia tarvitaan, kun keho
rakentaa soluja ja valmistaa hormoneja.

pehmeä rasva
tyydyttymätön rasva.
Pehmeää rasvaa on muun muassa
kasviöljyssä, kasvirasvoissa ja kalarasvassa.

proteiini
valkuaisaine, solujen rakennusaine.
Proteiini auttaa torjumaan sairauksia 
ja säätelee elimistön aineenvaihduntaa.

vitamiini
ravintoaine, joka ohjaa monia kehon toimintoja.
Ruoasta täytyy saada vitamiineja,
jotta elimistö toimii normaalisti ja kasvaa.

vesiliukoinen vitamiini
vitamiini, joka liukenee veteen
eikä varastoidu elimistöön.
Vesiliukoisia vitamiineja ovat
B-ryhmän vitamiinit ja C-vitamiini.

rasvaliukoinen vitamiini
vitamiini, joka liukenee rasvaan
ja varastoituu elimistöön. 
Rasvaliukoisia vitamiineja ovat
A-, D-, E- ja K-vitamiini.






kivennäisaine
kivennäisaineita tarvitaan,
jotta elimistö toimii hyvin 
ja muodostuu uusia soluja.
Kivennäisaineita ovat esimerkiksi 
kalsium, magnesium ja natrium.

kalsium
kivennäisaine, joka kasvattaa luustoa
ja pitää sen vahvana

natrium
kivennäisaine, joka säätelee nestetasapainoa 
sekä happo-emästasapainoa.
Natrium myös välittää lihas- ja hermoärsytyksiä.

verenpaine
paine, joka kohdistuu verisuonten seinämiin.
Verenpaine auttaa verta kulkemaan
kaikkialle kehoon.

kalium
kivennäisaine, joka auttaa
säätelemään nestetasapainoa

hivenaine
kivennäisaine, jota tarvitaan hyvin vähän.
Hivenaineita ovat esimerkiksi rauta ja jodi.

rauta
kivennäisaine.
Rautaa tarvitaan, kun veren punasoluissa
muodostuu hemoglobiinia.
Hemoglobiini kuljettaa happea.





7. Terveellisiä ruokavalintoja

ravitsemussuositukset
asiantuntijoiden suosituksia,
jotka ohjaavat syömään terveellisesti

ruokakolmio
kolmion muotoinen kuva ruoka-aineista.
Kolmion alaosan ruokia
on terveellistä syödä eniten.

ateriarytmi
ruoka-aikojen rytmi päivän aikana

lautasmalli
asiantuntijoiden ohje siitä,
mitä kuuluu terveelliseen ateriaan






8. Liikunta edistää terveyttä

osteoporoosi
luukato.
Osteoporoosia sairastavan ihmisen
luut heikkenevät ja murtuvat helposti.

endorfiini
ihmisen elimistössä syntyvä hormoni.
Endorfiinista tulee hyvä olo
ja se helpottaa kipua.





9. Kuntoa kannattaa kehittää

kestävyysharjoittelu
liikuntaa, joka parantaa yleiskuntoa.
Vahvistaa keuhkoja ja sydäntä.

leposyke
sydämen matalin syke silloin,
kun ihminen lepää

aerobinen liikunta
melko rauhallista liikuntaa, 
esimerkiksi reipas kävely tai pyöräily.
Lihakset saavat energiaa hapen avulla.
Lihakset jaksavat pitkään väsymättä.

anaerobinen liikunta
raskasta liikuntaa,
esimerkiksi pikajuoksu.
Lihaksiin voi syntyä maitohappoa.
Lihakset voivat kipeytyä.

voimaharjoittelu
liikuntaa, joka vahvistaa lihaksia

ryhti
tasapainoinen asento.
Takaapäin katsottuna selkäranka on suorassa,
ja sivulta katsottuna
korva, olkapää, lantio, polvi ja nilkka
ovat päällekkäin.

lihastasapaino
kehon lihasten tasapaino,
esimerkiksi jalat ovat suunnilleen yhtä vahvat

reaktiokyky
kyky toimia nopeasti,
kun huomaa jonkin asian









nopeusharjoittelu
liikuntaa, joka kehittää nopeutta 
ja kykyä reagoida nopeasti

liikkuvuus
lihasten ja nivelten liikkeiden laajuus.
Hyvä liikkuvuus tarkoittaa,
että keho on joustava ja notkea.

alkuverryttely
kevyttä liikuntaa, 
esimerkiksi juoksu tai venyttely.
Lämmittää ja valmistaa kehoa
ennen varsinaista liikuntaa.

loppuverryttely
kevyttä liikuntaa, joka auttaa kehoa
palautumaan rasituksesta

taito
lihasten ja hermoston välinen yhteistyö.
Taitoa ovat kehonhallinta, tasapaino ja reaktiokyky.





10. Liikunta arjessa

ruutuaika
se, kuinka pitkään käyttää tietokonetta 
tai älypuhelinta tai katsoo televisiota.
Aktiivinen ruutuaika tarkoittaa,
että esimerkiksi etsii tietoa 
tai tekee läksyjä koneella.
Passiivinen ruutuaika tarkoittaa,
että vain katselee ja viettää aikaa
koneen äärellä.

liikuntasuositus
ohje siitä, kuinka paljon ja miten on hyvä liikkua.
Sopivasti liikuntaa auttaa pysymään terveenä.

terveysliikunnan suositus
lapsille, aikuisille ja vanhuksille tehdyt ohjeet
siitä, millainen liikunta tukee terveyttä

arkiliikunta
liikuntaa, jota saa arjessa,
esimerkiksi pyöräily tai kävely kouluun

hyötyliikunta
liikuntaa, josta saa myös muita hyötyjä,
esimerkiksi lumityöt tai kävely koiran kanssa

liikuntavamma
fyysinen vamma, joka tulee liikunnasta.
Vamma voi tulla äkkiä
tai se voi kehittyä hitaasti.

tapaturma
onnettomuus tai vahinko, jossa ihminen
loukkaantuu yhtäkkiä.
Tapaturma voi tulla esimerkiksi silloin,
kun harrastaa liikuntaa.

rasitusvamma
liikuntavamma, joka kehittyy hitaasti



11. Uni ja lepo

melatoniini
ihmisen elimistössä syntyvä hormoni.
Melatoniini auttaa nukahtamaan.

unirytmi
se, milloin ihminen on valveilla
ja milloin hän nukkuu

unentarve
riittävä määrä unta,
jotta on päivällä virkeä

unettomuus
unihäiriö.
Unettoman ihmisen voi olla vaikea nukahtaa,
hän herää yöllä monta kertaa
tai herää aamulla liian aikaisin.

